
РЕФЕРЕНТНИ УСЛОВИ
Експерт за правна анализа
I. Позадина
Центарот за едукација и развој (CED), во партнерство со Националниот парк Шар Планина, ја спроведува интервенцијата „Пазарни можности за заедниците од Шара“, во рамки на проектот „Зголемување на приходите и социо-економско зајакнување на ранливите и маргинализирани групи од рурални и приградски средини“, финансиран преку програмата We Effect IISEE Фаза II со поддршка од SIDA.
Интервенцијата има за цел да ги зголеми приходите и економската сигурност на собирачите на недрвни шумски производи (НШП) преку развој на транспарентен, достапен и законски усогласен систем за регистрација и издавање дозволи.
Една од клучните компоненти на интервенцијата е Активност 1.2: Правна анализа и усогласување на системот, чија цел е да обезбеди системот за издавање дозволи за собирачите на недрвни шумски производи (НШП) да биде целосно усогласен со националната законска и институционална рамка во Република Северна Македонија.
Оваа активност се фокусира на преглед на релевантното законодавство, идентификување на празнини и неусогласености како и изработка на насоки што ќе поддржат транспарентен, законски усогласен и оперативен систем за издавање дозволи за собирачите на НШП во регионот на Шар Планина.
II. Цел на ангажманот
Општата цел на овој ангажман е да се направи преглед на постојната законска и подзаконска рамка што го регулира собирањето на недрвни шумски производи и издавањето дозволи, да се идентификуваат празнините и да се развијат усогласени процедури и насоки кои ќе обезбедат целосна законска и институционална усогласеност на системот за дозволи.
III. Специфични задачи и одговорности
3.1 Преглед на законската и регулаторната рамка
Експертот ќе биде одговорен за:
· Преглед на националните закони, подзаконски акти и прописи релевантни за собирањето на недрвни шумски производи, користењето на шумите, заштитата на животната средина и издавањето дозволи. 
· Идентификување на законските барања што влијаат врз регистрацијата на собирачите и издавањето дозволи. 
· Мапирање на институционалните надлежности и одговорности (на национално и локално ниво). 
· Идентификување на празнини, преклопувања и неусогласености во постојната правна рамка. 
3.2 Институционални консултации
· Спроведување консултации со релевантни институции (на пример: Национален парк Шар Планина, државни институции, надлежното министерство, шумарски органи, општини). 
· Собирање мислења и информации од институциите за тековните практики и предизвици во процесот на издавање дозволи. 
3.3 Развој на процедури и насоки
· Изработка на стандардизирани и усогласени процедури за издавање дозволи. 
· Дефинирање на јасни улоги и одговорности на институциите вклучени во процесот. 
· Подготовка на правилник за собирање на недрвни шумски плодови и управување со дозволите. 
· Обезбедување процедурите да бидат практични, транспарентни и во согласност со законската рамка. 
3.4 Поддршка за усогласување на системот
· Обезбедување правна усогласеност на процедурите со дигиталниот систем за регистрација и базата на податоци. 
3.5 Известување и координација
· Тесна соработка со тимовите на ЦЕД и Националниот парк Шар Планина. 
· Учество на координативни состаноци и технички консултации. 
· Подготовка на извештаи за напредокот и финален извештај од правната анализа. 

IV. Испорачани резултати (Deliverables)
Експертот треба да ги достави следните резултати:
1. Извештај за правна анализа, вклучувајќи анализа на празнините. 
2. Документ со стандардизирани процедури за издавање дозволи. 
3. Правилник за собирање на недрвни шумски плодови и управување со дозволите. 
4. Финален извештај за спроведениот ангажман. 
V. Времетраење на ангажманот
Ангажманот ќе се реализира во периодот јули 2026 – септември 2026 година.
VI. Потребни квалификации и искуство
Експертот треба да поседува:
· Најмалку високо образование од областа на право, јавна администрација, животна средина, шумарство, земјоделство, природни науки или сродна област. 
· Најмалку 3 години искуство во анализа на политики и/или законска регулатива, регулаторни рамки или системи на јавна администрација. 
· Предност ќе имаат кандидати со искуство во работа со јавни институции и донаторски проекти и/или во секторите животна средина, шумарство или управување со природни ресурси. 
· Одлично познавање на македонски и англиски јазик; познавање на албански јазик ќе се смета за предност. 
VII. Известување и координација
Експертот ќе му одговара на назначениот проектен менаџер од Центарот за едукација и развој (CED) и ќе работи во тесна координација со техничкото лице за контакт од Националниот парк Шар Планина и останатите релевантни институционални чинители.
Редовно ќе се одржуваат координативни состаноци со цел да се обезбеди правна точност, институционална усогласеност и практична применливост на системот.
VIII. Постапка за аплицирање
Пријавите треба да се достават по електронска пошта, по пошта или лично до Центарот за едукација и развој (CED), ул. 1224, Теарце, Северна Македонија или на:
· info@ced.org.mk 
· metin.muaremi@ced.org.mk 
со назнака:
„Апликација за експерт за правна анализа“ најдоцна до 29 јули 2026 година.
Пријавите доставени по истекот на рокот нема да бидат разгледувани.
Одлуката за избор ќе биде донесена на 30 јули 2026 година, а ангажманот ќе започне веднаш по изборот.
Заинтересираните кандидати треба да достават:
· CV со релевантно искуство. 
· Методолошка белешка со пристапот кон правната анализа и предложен временски план. 
· Потпишана финансиска понуда во МКД, која ќе ги вклучува сите применливи даноци и останати трошоци (патни трошоци, персонален данок, дневници, осигурување и сл.). 
Ангажманот може да вклучува патувања до релевантни институции, до Центарот за едукација и развој во Теарце, Националниот парк Шар Планина, како и повремени состаноци со собирачите, согласно потребите на ангажманот.
Финансиската понуда треба да ги вклучи сите можни трошоци поврзани со патувањето.
Образец за финансиска понуда
	Бр.
	Опис
	Количина
	Единечна цена (МКД)
	Вкупно (МКД)

	1
	Правна анализа, развој на процедури, институционални консултации и сл.
	1
	
	

	
	ВКУПНО
	
	
	


Сите цени треба да бидат со вклучен ДДВ и сите применливи трошоци.
Прашањата поврзани со референтните услови треба да се испратат на info@ced.org.mk најдоцна до 25 јули 2026 година.
Краен рок за поднесување на апликациите е 29 јули 2026 година, на е-поштата:
· info@ced.org.mk 
· metin@ced.org.mk
или лично во канцеларијата на Центарот за едукација и развој (CED), ул. 1224, Теарце, Северна Македонија
IX. Евалуација на понудите
Сите пристигнати апликации најпрво ќе бидат предмет на административна проверка.
Апликациите што нема да ја содржат целокупната документација наведена во дел VIII ќе се сметаат за нецелосни и нема да бидат разгледувани понатаму.
Апликациите што ќе ја поминат административната проверка ќе бидат оценети според следните критериуми:
	Критериум
	Максимум поени

	Релевантно работно искуство
	25

	Потребно ниво на образование
	20

	Методолошки пристап
	25


Начин на бодирање
Релевантно искуство
· 3 години – 15 поени 
· 4–7 години – 20 поени 
· Над 7 години – 25 поени 
Образование
· Дипломски студии – 15 поени 
· Магистерски студии или повисоко – 20 поени 
Методолошки пристап
· Основен и делумно разработен – 15 поени 
· Добро структуриран и релевантен – 20 поени 
· Исклучително јасен, детален и целосно релевантен – 25 поени 
Минималниот праг за техничка евалуација е 49 поени (70% од максималниот број поени).
Кандидатите кои ќе ја поминат техничката евалуација ќе бидат финансиски оценети според предвидената формула.
Договорот ќе му биде доделен на кандидатот кој ќе освои највисок вкупен број поени (техничка + финансиска оценка).

X. Рокови за испорака и услови за плаќање
Временската рамка за испорака ќе биде договорена и наведена во договорот помеѓу ЦЕД и избраниот давател на услугата.
Сите услуги треба да бидат завршени во рок од најмногу еден месец од денот на потпишување на договорот.
Исплатата ќе се изврши во рок од 15 (петнаесет) календарски дена по доставување на фактурата и официјалното прифаќање на сите испорачани резултати од страна на ЦЕД.

